20061223

P6_TA(2006)0563

Banansektoren *

Europa-Parlamentets lovgivningsmæssige beslutning om forslag til Rådets forordning om ændring af forordning (EØF) nr. 404/93, (EF) nr. 1782/2003 og (EF) nr. 247/2006 for så vidt angår banansektoren (KOM(2006)0489 — C6-0339/2006 — 2006/0173(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2006)0489) [1],

- der henviser til EF-traktatens artikel 37, der danner grundlag for Rådets høring af Parlamentet (C6-0339/2006),

- der henviser til forretningsordenens artikel 51,

- der henviser til betænkning fra Udvalget om Landbrug og Udvikling af Landdistrikter og udtalelser fra Budgetudvalget og Regionaludviklingsudvalget (A6-0422/2006),

1. godkender Kommissionens forslag som ændret;

2. finder, at det vejledende referencebeløb, der er angivet i Kommissionens forslag, skal være foreneligt med loftet for udgiftsområde 2 i den flerårige finansielle ramme, og påpeger, at det årlige beløb vil blive fastsat under den årlige budgetprocedure i overensstemmelse med bestemmelserne i punkt 38 i den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning af 17. maj 2006 [2];

3. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

4. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

5. anmoder Rådet om fornyet høring, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

Ændring 1

Betragtning 1

(1) Reglerne for bananer er for øjeblikket fastsat i Rådets forordning (EØF) nr. 404/93 af 13. februar 1993 om den fælles markedsordning for bananer. Støtteordningen for bananproducenterne er baseret på principper, der er blevet gennemgribende ændret for andre markedsordninger. Ordningen bør ændres for at sikre landbrugsbefolkningen i områder, hvor der produceres bananer, en rimelig levestandard, for at midlerne i højere grad kan blive anvendt til at gøre producenterne markedsorienterede, for at stabilisere udgifterne, for at sikre, at EF's internationale forpligtelser overholdes, for at tage højde for produktionsområdernes særlige forhold, for at forenkle forvaltningen af ordningen og rette den ind efter principperne for de fælles markedsordninger, der har været igennem en reform.

(1) Reglerne for bananer er for øjeblikket fastsat i Rådets forordning (EØF) nr. 404/93 af 13. februar 1993 om den fælles markedsordning for bananer. Støtteordningen for bananproducenterne er baseret på principper, der er blevet gennemgribende ændret for andre markedsordninger. Ordningen bør ændres for at sikre landbrugsbefolkningen i områder, hvor der produceres bananer, en rimelig levestandard, for at midlerne i højere grad kan blive anvendt til at ledsage specifikke udviklinger i disse områder, for at stabilisere udgifterne, for at sikre, at EF's internationale forpligtelser overholdes, for at tage højde for produktionsområdernes særlige forhold, for at forenkle forvaltningen af ordningen og rette den ind efter principperne for de fælles markedsordninger, der har været igennem en reform.

Ændring 2

Betragtning 2 a (ny)

(2a) Siden den fælles markedsordning for bananer blev oprettet for at imødegå konkurrencen fra producenter i tredjelande og sikre en hensigtsmæssig udnyttelse af Fællesskabets midler, har branchen som helhed indledt omfattende moderniseringsbestræbelser på alle stader fra produktion til markedsføring, hvilket har ført til betydelige forbedringer af såvel produktivitet som produktkvalitet og samtidig reduceret indvirkningen på miljøet. Den fælles markedsordning har desuden bidraget til at koncentrere Fællesskabets udbud, hvilket igen har medvirket til at konsolidere sektoren i de områder, hvor der produceres bananer, og til at fremme afsætningen af europæiske bananer.

Ændring 3

Betragtning 3

(3) Bananer er en af de vigtigste landbrugsafgrøder i nogle af EU's fjernområder, især i de franske oversøiske departementer Guadeloupe og Martinique og på Azorerne, Madeira og De Kanariske Øer. Bananproduktionen hæmmes især af områdernes fjerne beliggenhed, karakter af øsamfund, ringe størrelse og vanskelige topografi. Den lokale bananproduktion er et vigtigt element i landdistrikternes miljømæssige, sociale og økonomiske balance i disse områder.

(3) Bananer er en af de vigtigste landbrugsafgrøder i nogle af EU's fjernområder, især i de franske oversøiske departementer Guadeloupe og Martinique og på Azorerne, Madeira og De Kanariske Øer. Bananproduktionen hæmmes især af områdernes fjerne beliggenhed, karakter af øsamfund, ringe størrelse og vanskelige topografi. Den lokale bananproduktion er et vigtigt element i landdistrikternes miljømæssige, sociale og økonomiske balance i disse områder, som desuden ikke råder over alternativer, der kan muliggøre en diversificering af produktionen til andre økonomisk bæredygtige afgrøder.

Ændring 4

Betragtning 3 a (ny)

(3a) Der bør tages hensyn til den vigtige socioøkonomiske rolle, som banansektoren spiller for regionerne i den yderste periferi, samt til dens bidrag til opfyldelse af målsætningen om økonomisk og social samhørighed i kraft af de indkomster og den beskæftigelse, som den skaber, og den økonomiske aktivitet, den skaber på både forudgående og efterfølgende trin i produktionskæden, og fordi den bevarer den økologiske og landskabsmæssige balance, der styrker en udvikling af turismen.

Ændring 5

Betragtning 5

(5) Ifølge afsnit III i Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU's fjernområder skal der fastsættes EF-støtteprogrammer for fjernområderne med særlige foranstaltninger til fordel for lokal landbrugsproduktion. Ifølge nævnte forordning skal der fremlægges en generel rapport senest den 31. december 2009. Sker der store ændringer i de økonomiske vilkår for de mennesker, der lever i fjernområderne, fremlægger Kommissionen rapporten inden da. Dette instrument synes bedst tilpasset til at støtte bananproduktionen i hvert af de pågældende områder, fordi det giver fleksible og decentrale mekanismer til at støtte bananproduktionen. Muligheden for at indlemme bananstøtten i disse støtteprogrammer skulle forbedre sammenhængen mellem strategierne for støtte til landbrugsproduktionen i disse områder.

(5) Ifølge afsnit III i Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU's fjernområder skal der fastsættes EF-støtteprogrammer for fjernområderne med særlige foranstaltninger til fordel for lokal landbrugsproduktion. Ifølge nævnte forordning skal der fremlægges en generel rapport senest den 31. december 2009. For at tage hensyn til bananproducenternes særlige situation fremlægger Kommissionen imidlertid en særrapport for Europa-Parlamentet og Rådet inden denne dato, hvis der sker en betydelig forværring af producenternes økonomiske vilkår, navnlig som følge af ændringer i den eksterne ordning. Dette instrument synes bedst tilpasset til at støtte bananproduktionen i hvert af de pågældende områder, fordi det giver fleksible og decentrale mekanismer til at støtte bananproduktionen. Muligheden for at indlemme bananstøtten i disse støtteprogrammer skulle forbedre sammenhængen mellem strategierne for støtte til landbrugsproduktionen i disse områder.

Ændring 6

Betragtning 5 a (ny)

(5a) Der bør fastsættes mulighed for udbetaling af et eller flere specifikke forskud til bananproducenter i fjernområderne.

Ændring 7

Betragtning 7

(7) Det synes ikke længere nødvendigt med en særlig støtteordning for bananproduktionen i EF undtagen i fjernområderne, fordi den tegner sig for så lille en andel af den samlede EF-produktion.

(7) Medlemsstaterne bør gives mulighed for at vælge ordningen med delvis afkobling af støtten for så vidt angår bananproduktionen i EF undtagen i fjernområderne, selv om den tegner sig for så lille en andel af den samlede EF-produktion.

Ændring 8

Betragtning 8

(8) Ved Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af visse forordninger indføres der en ordning med afkoblet indkomststøtte til landbrugerne (i det følgende benævnt "enkeltbetalingsordningen"). Formålet med denne ordning var at gøre det muligt at gå fra produktionsstøtte til producentstøtte.

Ændring 9

Betragtning 8 a (ny)

(8a) I forbindelse med omlægningen til producentstøtte skal informations- og infrastrukturforanstaltninger med henblik på udviklingen af landdistrikterne prioriteres højt. Det skal herved tilstræbes at tilpasse produktionen og markedsføringen af bananer til forskellige kvalitetsstandarder som f.eks. dem, der gælder for fair trade, økologiske produkter, lokale sorter eller produkter med et registreret certifikat for den geografiske oprindelse. Bananer kan også inden for rammerne af turismen i områderne markedsføres som et særligt lokalt produkt, hvorved det også kan opnås, at forbrugerne får en tilknytning til de lokale bananer som et foretrukkent, identificerbart produkt.

Ændring 10

Betragtning 8 b (ny)

(8b) For at opfylde de mål, der lå til grund for reformen af den fælles landbrugspolitik, bør støtten til bomuld, olivenolie, råtobak, humle og bananer i vid udstrækning afkobles og integreres i enkeltbetalingsordningen.

Ændring 11

Betragtning 8 C (ny)

(8c) En fuldstændig integration i enkeltbetalingsordningen af den nuværende støtteordning i banansektoren ville skabe stor risiko for produktionsforstyrrelser i de bananproducerende regioner i EF. En del af støtten bør derfor fortsat være knyttet til dyrkningen gennem en afgrødespecifik betaling pr. støtteberettiget hektar. Beløbet bør beregnes på en sådan måde, at der sikres økonomiske betingelser, som i regioner, der egner sig til dyrkning af denne afgrøde, gør det muligt at videreføre aktiviteterne i banansektoren og forhindre, at bananerne fortrænges af andre afgrøder. For at nå dette mål er det berettiget at sætte den samlede disponible støtte pr. hektar pr. medlemsstat til 40 % af den nationale andel af den støtte, som indirekte blev udbetalt til producenterne.

Ændring 12

Betragtning 8 d (ny)

(8d) De resterende 60 % af den nationale andel af den støtte, der indirekte blev udbetalt til producenterne, bør være til rådighed for enkeltbetalingsordningen.

Ændring 13

Betragtning 9

(9) For at opnå sammenhæng bør den gældende udligningsstøtteordning for bananer ophæves og indlemmes i enkeltbetalingsordningen. Med henblik herpå bør udligningsstøtten til bananer anføres på listen over direkte betalinger i forbindelse med enkeltbetalingsordningen, jf. artikel 33 i forordning (EF) nr. 1782/2003. Medlemsstaterne bør også fastsætte referencebeløb og det antal hektar, der er støtteberettigede i henhold til enkeltbetalingsordningen, på grundlag af en repræsentativ periode, der er relevant for bananmarkedet, og passende mål og ikke diskriminerende kriterier. Arealer, der er beplantet med bananer, bør ikke udelukkes på grund af, at de behandles som vedvarende afgrøder. De nationale lofter bør ændres i overensstemmelse hermed. Kommissionen bør også vedtage gennemførelsesbestemmelser og de fornødne overgangsforanstaltninger.

udgår

Ændring 14

Betragtning 10

(10) Afsnit II i forordning (EØF) nr. 404/93 omhandler producentorganisationer og samrådsmekanismer. Hvad angår producentorganisationer, var formålet med den gældende ordning dels, at der skulle oprettes producentorganisationer, for at så mange producenter som muligt kunne blive medlem af dem, dels at udligningsstøtten skulle begrænses til producenter, som var medlem af anerkendte producentorganisationer.

(10) Afsnit II i forordning (EØF) nr. 404/93 omhandler producentorganisationer og samrådsmekanismer. Hvad angår producentorganisationer, var formålet med den gældende ordning dels, at der skulle oprettes producentorganisationer, for at så mange producenter som muligt kunne blive medlem af dem, og at markedsføringen i banansektoren skulle støttes, og dels at udligningsstøtten samtidig skulle begrænses til producenter, som var medlem af anerkendte producentorganisationer.

Ændring 15

Betragtning 11

(11) Det første mål er nået, fordi langt størstedelen af EF's producenter nu er medlemmer af producentorganisationer. Det andet mål er forældet, fordi udligningsstøtteordningen skal ophæves. Det er derfor ikke længere nødvendigt at have EF-regler for producentorganisationer, og det overlades dermed til medlemsstaterne selv at vedtage sådanne regler, som er afpasset efter de særlige forhold på deres område, hvis det er nødvendigt.

(11) Det første mål er nået, fordi langt størstedelen af EF's producenter nu er medlemmer af producentorganisationer. Det er derfor nødvendigt at bevare EF-regler for producentorganisationer. For at undgå en afvikling af banansektoren i producentområderne foreslås det at bibeholde fælles rammebestemmelser, og medlemsstaterne opfordres indtrængende til at opretholde kravet om, at produktionen markedsføres via disse producentorganisationer, som en forudsætning for at få udbetalt støtte.

Ændring 16

Artikel 1, nr. 1

(forordning (EØF) nr. 404/93)

1) Afsnit II og III, artikel 16 til 20, artikel 21, stk. 2, artikel 25 og artikel 30 til 32 udgår.

1) Artikel 6 og 7 i afsnit II, afsnit III, artikel 16 til 20, artikel 21, stk. 2, artikel 25 og artikel 30 til 32 udgår.

Ændring 17

Artikel 2, nr. -1 (nyt)

Artikel 1, led 4 (forordning (EF) nr. 1782/2003)

-1) Artikel 1, led 4, affattes således:

- støtteordninger for landbrugere, som producerer hård hvede, proteinafgrøder, ris, nødder, energiafgrøder, stivelseskartofler, mælk, frø, markafgrøder, fåre- og gedekød, oksekød, bælgplanter, bomuld, tobak og humle, og landbrugere, som vedligeholder oliven- og bananplantager.

Ændring 18

Artikel 2, nr. 1

Artikel 33, stk. 1, litra a (forordning (EF) nr. 1782/2003)

1) Artikel 33, stk. 1, litra a), affattes således:

a) har opnået en betaling i den referenceperiode, der er nævnt i artikel 38, under mindst en af de støtteordninger, der er nævnt i bilag VI, eller, når det drejer sig om olivenolie, i det produktionsår, der er nævnt i artikel 37, stk. 1, andet afsnit, eller, når det drejer sig om sukkerroer, sukkerrør og cikorie, hvis de har modtaget markedsstøtte i den repræsentative periode, der er nævnt i punkt K i bilag VII, eller, når det drejer sig om bananer, hvis de har modtaget udligningsstøtte for indkomsttab i den repræsentative periode, der er nævnt i punkt L i bilag VII, eller

Ændring 19

Artikel 2, nr. 6 a (nyt)

Artikel 64, stk. 2, afsnit 1 og 2 (forordning (EF) nr. 1782/2003)

6a) Artikel 64, stk. 2, afsnit 1 og 2, affattes således:

2. Kommissionen fastsætter efter hver enkelt medlemsstats valg efter proceduren i artikel 144, stk. 2, et loft for hver af de direkte betalinger, der er omhandlet i henholdsvis artikel 66, 67, 68, 68a, 68b og 69.

Loftet skal svare til andelen af de enkelte typer direkte betalinger under de nationale lofter, der er omhandlet i artikel 41, og multipliceres med de procentsatser for nedsættelse, som medlemsstaterne anvender i henhold til artikel 66, 67, 68, 68a, 68b og 69.

Ændring 20

Artikel 2, nr. 6 b (nyt)

Artikel 68 b (ny) (forordning (EF) nr. 1782/2003)

6b) Følgende indsættes som artikel 68b:

Artikel 68b

Betalinger i forbindelse med bananer

Når det gælder betalinger i forbindelse med bananer, er 40 % af støtten fortsat koblet til produktionen, mens de resterende 60 % af den nationale andel af støtten er til rådighed for enkeltbetalingsordningen.

Ændring 21

Artikel 2, nr. 7

Artikel 145, litra d c (forordning (EF) nr. 1782/2003)

7) I artikel 145 indsættes følgende efter litra d) b):

d) c) gennemførelsesbestemmelser for indlemmelse af bananstøtten i enkeltbetalingsordningen

Ændring 22

Artikel 3, nr. -1 (nyt)

Artikel 18 a (ny) (forordning (EF) nr. 247/2006)

-1) Følgende indsættes som artikel 18a:

Artikel 18a

Bananer

Udbetaling af støtte til producenter inden for banansektoren skal være betinget af tilslutning til en anerkendt organisation, i overensstemmelse med afsnit II i forordning (EØF) nr. 404/93. Støtten vil ligeledes kunne ydes til individuelle producenter, hvis særlige forhold, især geografiske, ikke giver dem mulighed for at slutte sig til en producentorganisation.

Ændring 23

Artikel 3, nr. 2 a (nyt)

Artikel 28, stk. 3 a (nyt) (forordning (EF) nr. 247/2006)

2a) I artikel 28 indsættes som stk. 3a:

3a. Hvis der sker en betydelig forværring af de økonomiske vilkår, som indvirker på bananproducenternes indtægter, navnlig som følge af ændringer i den eksterne ordning, forelægger Kommissionen senest den 31. december 2009 en særrapport for Europa-Parlamentet og Rådet, om fornødent ledsaget af passende forslag.

Ændring 27

Artikel 3, nr. 3

Artikel 30 (forordning (EF) nr. 247/2006)

3) Efter samme procedure kan Kommissionen også vedtage foranstaltninger for at lette overgangen fra de ordninger, der er fastsat i Rådets forordning (EØF) nr. 404/93, til de ordninger, der er fastsat i nærværende forordning.

3) Efter samme procedure kan Kommissionen også vedtage foranstaltninger for at lette overgangen fra de ordninger, der er fastsat i Rådets forordning (EØF) nr. 404/93, til de ordninger, der er fastsat i nærværende forordning. Der bør navnlig indføres en særlig forskudsordning for bananproducenter i perioden fra januar til oktober.

Ændring 28

Artikel 4 a (ny)

Artikel 4a

Evaluering

Tre år efter denne forordnings ikrafttræden forelægger Kommissionen Europa-Parlamentet og Rådet en evalueringsrapport over, hvilken virkning forordningen har haft på landbobefolkningens levestandard, på fællesskabsproducenternes indkomst og på den økonomiske og sociale samhørighed, og hvori der foreslås konkrete initiativer, i tilfælde af at de oprindelige mål ikke er nået.

Ændring 25

Bilag, nr. 1

Bilag I (forordning (EF) nr. 1782/2003)

1) I bilag I udgår rækken vedrørende bananer

Ændring 26

Bilag, nr. 2

Bilag VI (forordning (EF) nr. 1782/2003)

2) I bilag VI indsættes følgende række:

[1] Endnu ikke offentliggjort i EUT.

[2] EUT C 139 af 14.6.2006, s. 1.

--------------------------------------------------